אוסרואנה

אוֹסְרוֹאֶנֶה (בסורית: ܡܠܟܘܬܐ ܕܒܝܬ ܥܣܪܐ ܥܝܢܐ, מלכותא דבית עסרא עינא) הידועה גם כאדסה, על שם עיר הבירה שלה (כיום אורפה שבטורקיה) הייתה ממלכה ארמית באזור ארם נהריים (צפון מסופוטמיה), שנשלטה על ידי השושלת האבגרית, ושנהנתה מאוטונומיה חלקית ולעיתים אף מעצמאות בין השנים 132 לפנה"ס - 244 לספירת הנוצרים. שפת הממלכה הייתה סורית. אוסרונה הייתה אחת ממספר ממלכות קטנות שקמו לאחר נפילת הממלכה הסלאוקית. 

משנת 114 הייתה כפופה לאימפריה הרומית ומשנת 214 הייתה לפרובינקיה רומית. בשנת 244 התאחדה עם האימפריה הרומית.

בתקופת אבגר החמישי הממלכה קיבלה על עצמה את הנצרות.

גבולות הממלכה היו הרי הטאורוס בצפון, נהר החבור בדרום ובמזרח ונהר הפרת במערב.

קישורים חיצוניים

 

מדינות לשעבר באסיה
פרובינקיות רומיות